|  |  |
| --- | --- |
| Dansk organisation | DCF, Dansk Congolesisk Forening |
| Titel på indsatsen | Kvindefællesskaber om mikrokreditlån |
| Partner navn(e) | ACD, Amitié Congo Danemark |
| Ansøgt beløb | 75.922 kr. |
| Land(e) | RDC, Den Demokratiske Republik Congo |
| Indsatsperiode i mdr. | 12 mdr. |
| Hvis genansøgning eller fortsættelse af tidligere bevilling, angiv journalnr. |  |

**Det overordnede formål med indsatsen er at støtte kvindefællesskaber i Kashunguhri, RDC.**

1. at Mamans Chokola, som er en gruppe på 30 enker med egne og adopterede forældreløse børn, og som er de mest udsatte og fattigste kvinder, forbedrer deres økonomi og deres kompetencer og dermed skaber et bedre livsgrundlag og udviklingsmuligheder for børnene.

Kvinderne er initiativtagere til et kvindefællesskab, Mamans Chokola, om mikrokreditlån med dertil knyttede aktiviteter. DCF har ydet lån til mikrokreditter til Mamans Chokola, og projektet er i gang på 6. måned,

1. at yderligere 30 kvinder i samme landsby etablerer et fællesskab om mikrokreditlån svarende til Mamans Chokolas, og efter samme principper,
2. at alle 60 kvinderne dygtiggør sig ved at modtage fælles undervisning til forbedring af deres kompetencer,
3. at de deltagende kvinder opsamler og videregiver deres erfaringer med mikrokreditlån efter 9 måneders forløb ved et statusmøde, der tilbydes alle landsbyens kvinder.

DCF har i de sidste 5 år i samarbejde med ACD støttet kvinderne i Mamans Chokola ved at finansiere deres 30 adopterede børns uddannelse: skolepenge, skoleuniformer, notesbøger, bøger osv. DCF har desuden med papir, kuglepenne, kridt, håndsprit, sæbe m.v. i forbindelse med Covid-19 pandemien m.m. bidraget materielt til skolens drift. Ligeledes har DCF støttet regelmæssige sundhedstjek af børnene og betalt for behandling og evt. operationer. Det gav kvinderne overskud til selv at gå i gang med at etablere Mamans Chokola.

**Indsatsen er vigtig,** fordi disse fattige kvinder har et udtalt ønske om at få mulighed for selvbærende forbedring af familiernes økonomi. Mamans Chokolas initiativ om fællesskab om bl.a. mikrokreditlån og forvaltning af disse har haft afsmittende virkning, således at andre kvinder i landsbyen i lignende situation har ønske om at komme i gang.

Ved hjælp af mikrokreditter er det kvindernes ønske at forbedre levevilkårene for sig selv, deres børn, egne såvel som adopterede forældreløse børn, hvis forældre er blevet dræbt.

Det er kvinderne, der er aktive, og for enkernes vedkommende er der i sagens natur ikke nogen mand, der kan inddrages. Det er derfor vigtigt, at det er kvinderne, der får støtten.

Der er vedtægter for foreningen Mamans Chokola og klare aftaler om, hvordan mikrokreditlånet skal forvaltes og tilbagebetales. Samme vedtægter og aftaler kan bruges af den næste gruppe på 30 kvinder.

Med undervisningstilbud til alle kvinderne forbedres deres muligheder for at klare sig økonomisk og familiemæssigt.

**Konteksten for indsatsen** er Kashunguhri i den østlige del af Den demokratiske Republik Congo, i provinsen Sydkivu. Kashunghuri er et område ca. 30 km. fra Bukavu. Der har været fred i området i 10 år. Indsatsen kan forventes at få flere personer i området til at engagere sig i lignende projekter. Der er stor fattigdom i området.

**På et møde mellem DCF, Mamans Chokola og ACD d. 23. oktober 2021** blev det drøftet, hvilke muligheder mødrene så, der på én gang kunne reducere deres økonomiske problemer samtidig med, at det kunne bidrage til bedring af børnenes levevilkår og øge disses læring. Her udtrykte kvinderne et klart ønske om at få mulighed for at optage mikrokreditlån til start af små virksomheder, der kan bidrage til familiens økonomi. DCF har efterfølgende givet 12.000 kr. til mikrokreditlån til de 30 kvinder, og aktiviteterne er som tidligere nævnt i gang på 6. måned.

De økonomiske forhold for befolkningen i området er yderst vanskelige, og med stigendepriser påråvarer til forarbejdning med henblik på videresalg kan det blive vanskeligere for kvinderne at få tilfredsstillende udbytte af mikrokreditlånet. Undervisning, bl.a. med henblik på optimering af anvendelsen af mikrokreditlånet, kan afhjælpe dette.

Desuden kan der være inspiration at hente i nabolandsbyen *Chirhogole,* hvor en gruppe mødre har dannet Landsbyens spare- og kreditforening, og et medlem herfra vil mødes med Chokolamødrene og den nye gruppe kvinder, og fortælle om den forenings oplevelser med opsparing og kreditgivning.

Det er kvinderne, der er optagede af at forbedre deres familiers og især deres børns levevilkår, og det er kvinderne der tager initiativerne til forandringer. De er fokuserede på at løse problemer med økonomi i fællesskab, og i fællesskab og i tillid hjælpe hinanden med at sikre børnenes skolegang og læring.

Kvinderne er indstillede på selv at lære og modtage undervisning for at forbedre egne muligheder.

På længere sigt kan disse kvindeforeninger samarbejde om at udvikle nye initiativer, f.eks. at skaffe midler til indkøb af ECOCA fra Pesitho, hvilket er solardrevne kogeplader og gryder specielt udviklet til familier i områder uden adgang til elektricitet. Til madlavning vil det være et bæredygtigt alternativ til brug af brænde og trækul, som ud over at tære på naturens ressourcer også har sundheds- og sikkerhedsrisici f.eks. ved indsamling af brænde, og med giftig røg, der opstår ved brug af brænde og trækul.

Sådant samarbejde vil kunne være inspiration for andre, mænd såvel som kvinder, til etablering af lignende fællesskaber, som kan føre til mindskelse af ulighed, reducere fattigdom og inddrage deltagerne i fælles beslutningsprocesser og eventuelt produktionsprocesser i samarbejde med Pesitho.

Selve indsatsens aktiviteter foregår lokalt i Kashunguhri i Sydkivu, og med opfølgning en gang om måneden ved DCF’s samarbejdspartner ACD, som kommer fra Bukavu, i 30 km.s. transportafstand.

***Partnerskabet. Partnerskabet/samarbejdspartnere:ACD og Mamans Chokola***

**Dansk Congolesisk Forening** er en frivillig forening, har intet kontor eller ansatte. Foreningens økonomi baserer sig på kontingentindbetalinger og donationer. Foreningens formål er bl.a i DR Congo

* at hjælpe sårbare grupper som: forældreløse børn, gadebørn, enker, ofre for krige og naturkatastrofer i DR Congo
* at bidrage til forbedring af uddannelse og sundhed i DR Congo ved: støtte til undervisningsmateriale, hjælp til genopbygning af skolebyg­ninger i DR Congo, rådgive og opmuntre de unge til uddannelse

DCF’s rolle er at sørge for al financiering til projekter i Sydkivu og at være den formelle organisation bag disse projekter. Gennemførelsen af projekterne varetages af DCF’s samarbejdspartner, ACD, som regelmæssigt rapporterer om projektudviklingen til DCF.

**ACD** er DCFs samarbejdspartner i Sydkivu. ACD har på DCF’s vegne kontakt med folkeskolen i Kashungurhi og foreningen Mamans Chokola. ACD er ligesom DCF en frivillig forening uden foreningskontor uden ansatte og uden økonomiske midler ud over (få) medlemmers kontingent. Alle arbejder ulønnet. DCF betaler ACD’s transportudgifter i forbindelse med besøgene i Kashungurhi.

ACDs bestyrelse består af 10 medlemmer, heraf en journalist, en præst og en læge, som DCF har samarbejdet med i godt 5 år omkring skolebørnenes behov, og som er de tre personer, der er DCF’s ”forlængede arm” i lokalområdet og videreformidler den økonomiske støtte, som DCF yder. DCF og en af ACD’s bestyrelsesmedlemmer, som regel journalisten eller præsten, er i løbende kontakt via private mail og sms. På grund af den store afstand mellem Danmark og Congo er fysiske møder sjældne.

ACD tager sig f.eks. af at

- udbetale skolepenge og alt det, de 30 børn skal bruge til undervisning, som DCF betaler

- at have løbende kontakt med skolens ledelse

- at have løbende kontakt med familierne for at undgå at børn får fravær fra skolen

- overvåge børnenes sundhed og deres arbejde i skolen,

- rapportere til DCF månedligt, hvordan det går,

- følge op på hvordan det går Chokola-mødrene, følger op på deres opsparing, indsætter beløbet på en bankkonto og sender kopi af tilbagebetalingsoversigten til DCF.

Opsparing foregår regelmæssigt efter aftale. Hver eneste af de deltagende kvinder har overholdt den månedlige tilbagebetaling af mikrokreditlånet.

Kvinderne mødes med en repræsentant fra ACD en gang om måneden til opfølgning.

Kvinderne har på et møde i 2022 efter de første tre måneder med mikrokreditlån udtrykt de vigtigste fordele ved mikrokreditten således:

*1. Denne kredit styrker vores lille virksomhed*

*2. Denne kredit bruges til at opfylde små daglige behov.*

*3. De, der var gået konkurs, genoptog gradvist virksomheden.*

*4. Nu kan vores børn spise sig mætte om aftenen. Flyttes til s. 2*

På baggrund af disse positive resultater, er der grund til at indsatsen nu suppleres med udvidelse af kredsen af kvinder, der får mikrokreditlån, og med undervisning af alle kvinderne, såvel de 30 kvinder i Mamans Chokola, som de nytilkommende kvinder, om fødevarer med det bedste næringsindhold og om variation af kosten. Den viden vil omsat i praksis hjælpe på børnenes ernærings-tilstand og dermed også deres indlæring. Undervisning af kvinderne i basal husholdningsøkonomi vil styrke dem i deres valg af produkter og salgsaktiviteter. Desuden gives undervisning i sundhed og hygiejne og om menneskerettigheder.

**C. Målgruppe. Målgruppe og aktiviteter (vores indsats)**

**1. Chokolamødrene**, 30 enker med egne og adopterede børn, vil fortsætte med deres små virksomheder, som de har etableret efter at have modtaget mikrokreditlån. De vil deltage i den undervisning, de bliver tilbudt, og fortsætte med deres små virksomheder

**2. Ved etablering af endnu en gruppe kvinder** på 30 personer om mikrokreditlån vil yderligere 30 kvinder kunne forbedre deres økonomi til gavn for deres børn. Udvælgelsen af disse kvinder foretages af ACD ud fra disse kvinders sociale situation. De, der har den dårligste økonomiske situation, vælges først.

Denne nye gruppe vil med støtte fra ACD og ved at deltage i undervisning selv etablere små virksomheder, og blive i stand til at fortsætte med disse

**3. Indirekte er børnene målgruppe**. De, der også får gavn af indsatsen, er den gruppe på 30 forældreløse børn i alderen 8 - 14 år, som DCF støtter, og den nye gruppe kvinders børn.

Projektet vil støtte og styrke alle 60 kvinder i deres arbejde med at forbedre familiens og især børnenes vilkår. Det bidrager til social retfærdighed ved at tilbyde kvinderne udvikling og dermed styre mod social retfærdighed, og kvinderne vil forstå og varetage deres klimamæssige og miljømæssige ansvar ved optimal udnyttelse af jordens ressourcer.

Til hver ny kvinde ydes mikrokredit på 50$ til opstart af hendes specifikke projekt, f.eks. dyrkning af grøntsager, køb af frugt til marmelade og fremstilling af små husflidsarbejder, der kan sælges på det lokale marked. Kvinderne skal føre logbog over indtægter og udgifter. Disse aktiviteter skal generere et økonomisk overskud, som vil komme både kvinder og børn til gode. Desuden kan børnene inddrages i aktiviteterne, og forbedringer i økonomien vil give bedre muligheder for sundere og mere næringsrig mad på bordet. og dermed give børnene flere kræfter til at deltage aktivt i undervisningen i skolen.

Indsatsen med mikrokreditlån er i gang på 6. måned for Mamans Chokolas 30 kvinders vedkommende. Den skal nu udbygges med yderligere 30 kvinder i en tilsvarende forening. Indsatsen skal desuden udbygges med undervisning for alle deltagende kvinder.

**Aktiviteter**

1.a. Mikrokreditlån og fælleskasse

*De nye mikrokreditlån*

Hver kvinde får et mikrolån på 50$ til opstart af en produktion. Dette beløb er uden renter, men med en månedlig tilbagebetaling på 5% til fælleskassen.

Den nye kvindegruppe etablerer sig som en forening, her kaldt Mamans Chokola 2, med en adfærdskodeks og en solid struktur, svarende til Mamans Chokolas, for at undgå tab og for at fremme udviklingen af andelsforeningen. Fælleskassen administreres af den på Maman Chokola 2’s generalforsamling valgte kasserer og af den af bestyrelsen valgte formand for foreningen.

Alle ind- og udbetalinger bogføres efter juridisk gældende praksis i en journal og med kopi til fælleskassen.

Pengene i fælleskassen anvendes til vedtægtsbestemte aktiviteter, som aftales på den årlige generalforsamling. Pengene indsættes på en bankkonto, som DCF’s samarbejdspartner i ACD varetager. ACD følger månedligt op på forløbet og rapporterer efterfølgende til DCF.

*De igangværende mikrokreditlån*

Hver af de 30 kvinder i Mamans Chokola har fået et mikrolån på 50$ til opstart af en produktion. Dette beløb er uden renter, men med en månedlig tilbagebetaling på 5% til fælleskassen.

Der er etableret en adfærdskodeks og en solid struktur for at undgå tab og for at fremme udviklingen af andelsforeningen. Fælleskassen administreres af den på Chokolas generalforsamling valgte kasserer og af den af bestyrelsen valgte formand for foreningen.

Alle ind- og udbetalinger bogføres efter juridisk gældende praksis i en journal og med kopi til fælleskassen.

Pengene i fælleskassen anvendes til vedtægtsbestemte aktiviteter, som aftales på den årlige generalforsamling. Pengene indsættes på en bankkonto, som DCF’s samarbejdspartner i ACD varetager. ACD følger månedligt op på forløbet og rapporterer efterfølgende til DCF.

1.b Undervisning af Mamans Chokola i efteråret 2022 og de 30 nye kvinder i Mamans Chokola 2, i alt 60 kvinder.

I forbindelse med ydelse af mikrokreditternetil Mamans Chokola 2 afholdes et undervisningsforløb med en lokal diætist, hvor de 30 kvinder i Mamans Chokola + de 30 kvinder i Mamans Chokola 2 i grupper a 10 diskuterer traditionelle fødevarer og kost og

1. lærer om valg af fødevarer til optimal ernæring

2. får træning i ledelse og styring af småøkonomi.

3. modtager undervisning i familiens sundhed og hygiejne.

4. hører foredrag om menneskerettigheder

5. På den lokale folkeskole Kashunguhri vil der desuden blive ansat en lærer til 1 undervisningslektion pr. uge pr. gruppe i regning og skrivning m.h.p. understøttelse af kvindernes logbogsskrivning om økonomien i deres små virksomheder. De kvinder, der ikke er analfabeter, bliver støttepersoner for de kvinder, der er analfabeter.

1.c Videns- og erfaringsdeling, kvinderne gør status,

Der afholdes en samlet opfølgning efter de første 8 mdr. med mikrokreditlån, hvor kvinderne i Mamans Chokola over for alle landsbyens kvinder fremlægger og diskuterer, hvad de har fået ud at have et andelsfællesskab omkring mikrokreditter, og hvordan det har medvirket til at forbedre familiernes økonomi. ACD står for den samlede opfølgning sammen med DCFs formand, som vil være tilstede.

Perspektiverne er at skabe interesse blandt landsbyens kvinder til at udvide antallet af andelsforeninger til mere end to i landsbyen og dermed sikre hjælp til flere børn.

1. **Planlægges indsatsrelateret oplysningsarbejde i Danmark**

**OBS BESVARES KUN HVIS DER INDGÅR INDSATSRELATERET OPLYSNINGSARBEJDE I DANMARK.**

Oplysningsarbejde i Danmark er ikke en forudsætning for gennemførelsen af en indsats, men en mulighed ansøgere opfordres til at benytte. Der kan maksimalt søges om et beløb svarende til 2 % af indsatsomkostningerne (budgetlinjerne 1-7).

Hvis der søges om midler til oplysningsarbejde i Danmark, skal følgende punkter overvejes:

* Formålet med oplysningsarbejdet.
* Hvilke målgrupper oplysningsarbejdet er rettet mod.
* Hvilke virkemidler der vil blive anvendt (sociale medier, tryksager, teater, event eller lignende).